19. kolovoza u Domovinskom ratu

**Domovinski rat po nadnevcima**: 19. kolovoza u Domovinskom ratu.

- Predsjedništvo Republike Hrvatske zatražilo od Predsjedništva SFRJ i Saveznog izvršnog vijeća da osiguraju poštovanje ustavnog poretka u čitavoj zemlji.

**- Srbi se na referendumu izjašnjavaju o autonomiji u Hrvatskoj.**

- U pismu Predsjedništvu SFRJ Slobodan Milošević licemjerno kaže da se represivnim mjerama pokušava Srbima u Hrvatskoj ukinuti osnovno ljudsko pravo - slobodno izražavanje mišljenja.

**- Dvije jake eksplozije potresle Zagreb; jedna u zgradi Židovske općine, a druga na židovskom dijelu zagrebačkog groblja Mirogoj.**

**- Otkriven eksploziv u daruvarskoj gradskoj vijećnici.**

- **Avioni JRV bombardirali Osijek,** te pritom ubili dvije žene i ranili nekoliko civila.

- Pogođena osječka katedrala, a oštećena i velika industrijska postrojenja.

- Suđenje četvorici civila iz Splita koji su sudjelovali u demonstracijama protiv JNA Splitu. Obavještajna vojna služba KOS poslije demonstracija otela te civile.

- Zbog sve učestalijih napada na Slavonski Brod odlučeno da se oko 6.000 djece evakuira u sigurnije predjele Hrvatske.

- U Apelu svjetskoj javnosti gradonačelnik Goražda pozvao UN na vojnu intervenciju.

- Amnesty International potvrdio zlodjela u BiH.

- Žestoka ofenziva srpskog agresora na Jajce, koje se sustavno razara.

**- Diverzanti Oružanih snaga BiH napali banjalučki aerodrom i tom prilikom uništili više zrakoplova.**

- Izvješće Komiteta za vanjske poslove američkog Senata teško optužuje srpske snage za zlodjela u BiH, te napominje da su njihovi mračni ciljevi gotovo ostvareni.

- U Ženevi nastavljeni pregovori o BiH uz sudjelovanje dr. Franje Tuđmana i Slobodana Miloševića.

- Hrvatski narod u BiH nikad nije poduzimao ofenzivne akcije, već se samo branio, rekao u Ženevi vođa bosanskih Hrvata Mate Boban.

- Psihijatar i pjesnik Radovan Karadžić, u svijetu poznatiji kao "čovjek koji je ubio Sarajevo" i ratni zločinac, dobio za zbirku pjesama u Beogradu književnu nagradu.

- Britanski liječnici povratnici iz Bosne oštro kritizirali program evakuacije bosanskih ranjenika u Veliku Britaniju nazvan "operacija Irma" kao "krajnje ciničan aspekt političkog teatra".

- Kanadski ministar vanjskih poslova Perrin Beatty traži temeljitu reorganizaciju UN, jer su njezine mirovne operacije u Somaliji i BiH doživjele "spektakularni neuspjeh".

- Glavni tajnik UN Ghali izvijestio Vijeće sigurnosti da su UN sada operativno sposobne za uporabu zrakoplovne sile u pružanju potpore UNPROFOR-u u BiH, priopćio jučer u New Yorku glasnogovornik UN.

- Izaslanstvo Sabora, koje vodi predsjednik dr. Nedjeljko Mihanović, otputovao u SAD na proslavu 100. obljetnice Hrvatske bratske zajednice.

- Obznanjen program posjeta Svetog Oca Zagrebu, 11. rujna Papa će se sastati s hrvatskim predsjednikom Tuđmanom.

- U Sarajevu ponovno zatvoren humanitarni zračni most, dok se ne utvrdi koja je strana ispalila minobacačku granatu na aerodrom.

- Vođa bosanskih Srba Karadžić "upozorio" s Pala papu Ivana Pavla II da mu "ne može jamčiti sigurnost" u Sarajevu, jer "postoji mogućnost da Armija BiH pokuša oboriti njegov zrakoplov, te da poslije krivnju prebaci na srpske snage", a ni Srbi nisu pristali na Papin dolazak u Sarajevo.

- U sjedištu svjetske organizacije u New Yorku objavljeno da će predsjednik Republike Hrvatske dr. Franjo Tuđman govoriti pred Generalnom skupštinom UN 28. rujna.

- Mirovni prijedlog SAD polazi od toga da su istočna Slavonija i Baranja sastavni dio Hrvatske i da nema nikakvog govora o tome da se nekakvim referendumom dopusti bilo kome da se izjašnjava kome to područje pripada. Jedino smo izrazili spremnost da se to područje uključi u ustavno-pravni sustav Hrvatske na miran način, izjavio predsjednik Tuđman na novinskoj konferenciji u Zagrebu.

- Predsjednik Tuđman na Brijunima razgovarao s predstavnicima hrvatskog naroda iz BiH, na čelu kojih je bio predsjednik Federacije Krešimir Zubak. Razgovarano je o prijenosu vlasti na Federaciju.

## Izvori

* Hrvatski informativni centar *Hrvatski spomenar: 11. kolovoza - 20. kolovoza*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.